
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 848 

22 Ιουνίου 2005 


ΑΠΟΦΑΣΕΙ Σ 

Αριθ. Φ.6/57457/Β3 

Ρύθμιση θεμάτων σχετικά με τη διαδικασία εξετάσεων μα¬ 
θημάτων για αναγνώριση πτυχίων Ιατρικής και Οδο¬ 
ντιατρικής που χορηγούνται από ομοταγή Πανεπιστή¬ 
μια του εξωτερικού. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις 

α. Του ν. 3228 /2005 "Διεπιστημονικός Οργανισμός Ανα¬ 
γνώρισης Τίτλων Ακαδημαϊκών και Πληροφόρησης και 
άλλες διατάξεις" (Α'80) 

β. Του άρθρου 5 του ν. 3027/2002 β "Ρύθμιση θεμάτων 
Σχολικών Κτιρίων Ανώτατης Εκπαίδευσης και άλλες δια¬ 
τάξεις" (Α/152). 

γ. Του άρθρου 5 παρ.1 του ν. 3255/04 "Ρυθμίσεις θεμά¬ 
των όλων εκπαιδευτικών βαθμιδών" (ΑΊ38). 

δ. Του άρθρου 29Α του ν. 1558/85 (ΑΊ37), όπως αυτό 
προσετέθη με το άρθρο 27του ν. 2081/92 (ΑΊ94) καιαντι- 
καταστάθηκε με το άρθρο 1 παρ. 2 στοιχείο α του ν. 
2469/1997 (Α' 38). 

2. Το υπ’ αριθμ. 3/3.6.2005 πρακτικό του Διοικητικού 
Συμβουλίου του Δ.Ο.Α.Τ.Α.Π. 

3. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Άρθρο 1 

Πρόγραμμα εξετάσεων - δικαίωμα συμμετοχής - 
δικαιολογητικά 

1. Οι εξετάσεις για την αναγνώριση πτυχίων Ιατρικής και 
Οδοντιατρικής είναι γραπτές και διενεργούνται δύο φο¬ 
ρές το χρόνο σε εξεταστικά κέντρα που ορίζονται με από¬ 
φαση του Δ.Σ. του Δ.Ο.Α.Τ.Α.Π. Οι ημερομηνίες των εξε¬ 
τάσεων ορίζονται από το Δ.Σ. του Οργανισμού και δημο¬ 
σιοποιούνται εγκαίρως από τον ίδιο. 

2. Ο υποψήφιος, προκειμένου να συμμετάσχει στις εξε¬ 
τάσεις για την αναγνώριση των πτυχίων Ιατρικής ή Οδο¬ 
ντιατρικής ανάλογα, υποχρεούται να υποβάλει στο 
Δ.Ο.Α.Τ.Α.Π.. (για μεν την Αθήνα Λεωφ. Μεσογείων 223, 
για δε την Θεσσαλονίκη: Διοικητήριο) τα εξής δικαιολο- 
γητικά: 


α) Αίτηση αναγνώρισης με πλήρη φάκελο, σύμφωνα με 
απόφαση του αρμοδίου Τμήματος του Δ.Σ. του 
Δ.Ο.Α.Τ.Α.Π., τουλάχιστον δύο μήνες προ της ημερομη¬ 
νίας διεξαγωγής των εξετάσεων. 

β) Δήλωση συμμετοχής εγκαίρως, όπως έχει οριστεί για 
κάθε εξεταστική περίοδο, και 
γ) Απόδειξη καταβολής παράβολου εξετάσεων. 

Άρθρο 2 

Τόπος - τρόπος εξέτασης - εξεταστικά κέντρα - 
κατανομή εξεταζομένων στις αίθουσες 

1. Οι εξετάσεις στα μαθήματα για την αναγνώριση των 
πτυχίων Ιατρικής και Οδοντιατρικής που χορηγούνται 
από ομοταγή Πανεπιστήμια του εξωτερικού, διεξάγονται 
σε εξεταστικά κέντρα και ανάλογα με την επάρκεια των 
απαιτούμενων αιθουσών, που ορίζονται με απόφαση του 
Δ..Σ. του Δ.Ο.Α.Τ.Α.Π., η οποία ανακοινώνεται μαζί με την 
ημερομηνία ορισμού των εξετάσεων κάθε εξεταστικής 
περιόδου. Εάν ο αριθμός των εξεταζομένων σε κάποιο 
εξεταστικό κέντρο είναι μεγάλος, μπορεί να ορισθεί ως 
εξεταστικό κέντρο και άλλο κτίριο που προσφέρεται για 
τις εξετάσεις. 

2. Η κατανομή των υποψηφίων κάθε εξεταστική περίο¬ 
δο ανακοινώνεται από το Δ.Ο.Α.Τ.Α.Π. τουλάχιστον δεκα¬ 
πέντε (15) ημέρες προ της ημερομηνίας των εξετάσεων 
και ταυτόχρονα αποστέλλονται οι σχετικοί πίνακες στα 
εξεταστικά κέντρα. Για την κατανομή αυτή δύναται να 
λαμβάνεται υπόψη ο τόπος μόνιμης κατοικίας του εξετα- 
ζομένου και ο αριθμός των εξεταζομένων που μπορεί να 
δεχθεί κάθε εξεταστικό κέντρο. 

3. Οι Πρόεδροι των Τμημάτων Ιατρικής ή Οδοντιατρι¬ 
κής, κατά περίπτωση, στις έδρες των οποίων έχουν ορι- 
σθεί τα εξεταστικά κέντρα, τουλάχιστον ένα μήνα προ των 
εξετάσεων ορίζουν: α) τα μέλη Δ.Ε.Π. που θα έχουν την 
ευθύνη των εξετάσεων (παραλαβή των θεμάτων στα Τμή- 
ματα, φωτοαντιγράφησή τους και μεταφορά τους στις αί¬ 
θουσες των εξετάσεων, και παροχή των αναγκαίων διευ¬ 
κρινίσεων στους εξεταζόμενους), β) τα μέλη Δ.Ε.Π. που 
θα έχουν την ευθύνη για την παραλαβή των γραπτών, τη 
συσκευασίατουςκαιτηναποστολήτουςστοΔ.Ο.Α.Τ.Α.Π. 
και γ) τους επιτηρητές των εξετάσεων. Οι κατάλογοι μετά 
παραπάνω ονόματα και τα πλήρη στοιχεία τους (εκτός 
των επιτηρητών) πρέπει να αποστέλλονται στο 
Δ.Ο.Α.Τ.Α.Π. δεκαπέντε (15) ημέρες προ των εξετάσεων 
για ενημέρωση του Διοικητικού Συμβουλίου του Οργανι¬ 
σμού. 

4. Οι υπεύθυνοι των εξεταστικών κέντρων με βάση τον 
αλφαβητικό ονομαστικό πίνακα των εξεταζόμενων, τον 
οποίο έχει αποστείλειτο Δ.Ο.Α.Τ.Α.Π. σε κάθε εξεταστικό 
κέντρο, τηρώντας την αλφαβητική σειρά, καταρτίζουν 
ανά κτίριο και αίθουσα ονομαστικές καταστάσεις τις οποί¬ 
ες μια ημέρα πριν την έναρξη των εξετάσεων τις αναρ- 
τούν στην είσοδο του εξεταστικού κέντρου σημειώνοντας 
κατάλληλες ενδείξεις από τις οποίες κάθε εξεταζόμενος 
μπορεί να διαπιστώσει σε ποιο κτίριο και αίθουσα υπάρχει 
η προορισμένη γι’αυτόν θέση. 

5. Κατά την είσοδο των εξεταζομένων στις αίθουσες γί¬ 
νεται από τους επιτηρητές έλεγχος της ταυτότητάς τους. 
Η ταυτότητα των εξεταζομένων ελέγχεται με το δελτίο 
αστυνομικής ταυτότητάς τους ή άλλο επίσημο για την 
ταυτότητά τους έγγραφο που φέρει επικυρωμένη φωτο¬ 
γραφία τους ή βεβαίωση ταυτοπροσωπίας από αρμόδια 
Αρχή (Δήμος κ.λ.π.) στις περιπτώσεις αλλαγής ονοματο- 
δοσίας ή απόδοσης στην ελληνική ξενόγλωσσων ονομά¬ 
των. 

Άρθρο 3 

Φυλλάδια εξετάσεων 

Η επεξεργασία των θεμάτων από τους εξεταζομένους 
γίνονται σε ομοιόμορφα τετράδια ή ηλεκτρονική σελίδα, 
ανάλογα με τον τρόπο εξετάσεων, που χορηγούνται με 
ευθύνη του Δ.Ο.Α.Τ.Α.Π. στους εξεταζομένους κατά μά¬ 
θημα. Σε αυτά ο εξεταζόμενος αναγράφει το ΟΝΟΜΑΤΕ¬ 
ΠΩΝΥΜΟ, ΠΑΤΡΩΝΥΜΟ, ΜΗΤΡΩΝΥΜΟ και τον αριθμό 
πρωτοκόλλου της αίτησης, που έχει υποβάλει στο 
Δ.Ο.Α.Τ.Α.Π. για την αναγνώριση του τίτλου. 

Άρθρο 4 

Διενέργεια των εξετάσεων 

1. Οι εξετάσεις διενεργούνται σε χρόνο και τόπο που θα 
καθορίζει με απόφασή του το Δ.Σ. του Δ.Ο.Α.Τ.Α.Π. Ειδι¬ 
κά για τη διεξαγωγή των εξετάσεων αναγνώρισης πτυ¬ 
χίων Ιατρικής της εξεταστικής περιόδου Ιουλίου 2005 ανά 
μάθημα ορίζονται οι ημερομηνίες: 

• Μάθημα " Παιδιατρική" ,15 Ιουλίου, ημέρα Παρα¬ 
σκευή. 

• Μάθημα "Χειρουργική", 16 Ιουλίου, ημέρα Σάββατο. 

• Μάθημα "Παθολογία", 17 Ιουλίου, ημέρα Κυριακή. 

2. Τα θέματα είναι κοινά, αντιστοιχούν σε θέματα πτυ¬ 
χιακών εξετάσεων και επιλέγονται από μέλη Δ.Ε.Π. προ¬ 
ερχόμενα από το σύνολο των Τμημάτων Ιατρικής ή Οδο¬ 
ντιατρικής κατά περίπτωση. Η βαθμολόγηση των γρα¬ 
πτών των υποψηφίων γίνεται ηλεκτρονικά και ελέγχεται 
από μέλη Δ.Ε.Π., τα οποία είναι διαφορετικά από εκείνα 
που επέλεξαν τα θέματα των εξετάσεων. Ο καθορισμός 
των μελών Δ.Ε.Π. που θα επιλέξουντα θέματα των εξετά¬ 
σεων, όπως επίσης και εκείνων που θα διορθώσουν τα 
γραπτά των υποψηφίων, γίνεται από Ειδική Επιτροπή, η 
οποία αποτελείται από τον Πρόεδρο του Δ.Σ. του 
Δ.Ο.Α.Τ.Α.Π., τον Αντιπρόεδρο του Α' Τμήματος του Δ.Σ. 
του Οργανισμού, τους Προέδρους όλων των Τμημάτων 
Ιατρικής ή Οδοντιατρικής κατά περίπτωση και το μέλος 
του Δ.Σ. του οικείου κατά περίπτωση επιστημονικού κλά¬ 
δου. 

3. Τα μέλη Δ.Ε.Π. που έχουν οριστεί για την επιλογή των 
θεμάτων προσέρχονται την ημέρα των εξετάσεων του συ¬ 
γκεκριμένου μαθήματος στην έδρα του Δ.Ο.Α.Τ.Α.Π., 
προτείνουν θέματα παρουσία του Προέδρου του Διοικη¬ 
τικού Συμβουλίου του Οργανισμού, του Αντιπροέδρου 


του οικείου Τμήματος του Δ.Σ. του Οργανισμού και του 
μέλους του οικείου επιστημονικού κλάδου κατά περίπτω¬ 
ση. Ο αριθμός των θεμάτων που προτείνει κάθε μέλος εί¬ 
ναι τουλάχιστον ίσος με τον αριθμό των θεμάτων στα 
οποία έχει οριστεί από την Ειδική Επιτροπή να απαντή¬ 
σουν οι εξεταζόμενοι. Οι εξετάσεις μπορεί να γίνονται και 
με τη μέθοδο των ερωτήσεων πολλαπλών επιλογών. Ειδι¬ 
κότερα τα θέματα αυτά περιλαμβάνουν ερωτήσεις πολ¬ 
λαπλής επιλογής με σημείωση, παράλληλα, της ορθής 
απάντησης και καταχωρίζονται αμέσως σε ενιαία δεξαμε¬ 
νή με συνεχόμενη αρίθμηση. Παρουσία των εκπροσώπων 
όλων των Τμημάτων και του αρμοδίου μέλους του επι¬ 
στημονικού κλάδου Ιατρικών Επιστημών ή κλάδου Οδο¬ 
ντιατρικής κατά περίπτωση, κληρώνονται οι ερωτήσεις 
από την ενιαία δεξαμενή. Τα θέματα που κληρώνονται για 
τους υποψηφίους καταγράφονται σε ενιαίο κείμενο ή ηλε¬ 
κτρονική σελίδα και αποστέλλονται με ΕΑΧ στα εξεταστι¬ 
κά κέντρα, όπου μετά την αναπαραγωγή τους διανέμο¬ 
νται στους εξεταζομένους. 

4. Οι εξετάσεις διενεργούνται μόνο στην Ελληνική 
γλώσσα. Το αρμόδιο μέλος Δ.Ε.Π. παραλαμβάνει τα θέ¬ 
ματα και τα παραδίδει στις αίθουσες. 

5. Οι εκπρόσωποι των Τμημάτων παραμένουν στα Γρα¬ 
φεία του Δ.Ο.Α.Τ.Α.Π, για να επιλύσουν τυχόν προβλήμα¬ 
τα που θα προκύψουν και διαμορφώνουντο τελικό φύλλο 
των αναμενόμενων απαντήσεων, οι οποίες θα αποστα¬ 
λούν μαζί με τα γραπτά στα εξεταστικά Κέντρα με σκοπό 
να βοηθήσουν στην ομοιογενή και αντικειμενική βαθμο¬ 
λόγηση. 

Άρθρο 5 

Τρόπος διεξαγωγής των εξετάσεων - διάρκεια εξέτασης 

1. Στους χώρους, όπου θα διενεργηθούν οι εξετάσεις, 
λαμβάνονται όλα τα κατάλληλα μέτρα για την αδιάβλητη 
διεξαγωγή τους. Σε κάθε αίθουσα θα γίνεται ο έλεγχος 
της ταυτότητας όσων προσέρχονται στις εξετάσεις και θα 
σημειώνεται η παρουσία ή η απουσία κάθε υποψήφιου σε 
κάθε μάθημα, με βάση τις ονομαστικές καταστάσεις που 
έχουν αποσταλεί. 

2. Οι επιτηρητές παραδίδουν στους εξεταζομένους ει¬ 
δικό τετράδιο ή ηλεκτρονική σελίδα με τις ερωτήσεις πολ¬ 
λαπλής επιλογής απαντήσεων για κάθε μάθημα. Το τε¬ 
τράδιο ή ηλεκτρονική σελίδα με τις ερωτήσεις αποτελεί 
γραπτό δοκίμιο του εξεταζομένου, από τη στιγμή που θα 
τεθούν σε αυτό οι κανονισμένες ακριβείς ενδείξεις των 
ατομικών στοιχείων του. Οι ενδείξεις αυτές ελέγχονται 
από τους επιτηρητές. Κατά την παράδοση του γραπτού 
δοκιμίου οι εξεταζόμενοι υπογράφουν στην αντίστοιχη 
θέση του καταλόγου των εξεταζομένων. Με την παράδο¬ 
ση κάθε τετραδίου ή της ηλεκτρονικής σελίδας ο επιτη¬ 
ρητής, παρουσία του εξεταζομένου, σφραγίζει με ειδικό 
αυτοκόλλητο το όνομα του εξεταζομένου, σημειώνει με 
οριζόντια γραμμή το τέλος της ανάπτυξης των θεμάτων 
διαγράφοντας ή εποπτεύοντας, επίσης με τη μέριμνα και 
ευθύνη του εξεταζομένου, να μην υφίσταται οποιοδήπο- 
τε κενό στις θέσεις των απαντήσεων και θέτει σφραγίδα 
με ένδειξη "ΕΞΕΤΑΣΕΙΣ - Δ.Ο.Α.Τ.Α.Π." 

3. Η διάρκεια των εξετάσεων ορίζεται σε 2 (δύο) ώρες 
και 30 (τριάντα) λεπτά. Σε κανένα υποψήφιο δεν επιτρέ¬ 
πεται η έξοδος από την αίθουσα, αν δεν έχει περάσει μία 
(1) τουλάχιστον ώρα από την έναρξη του χρόνου εξετά¬ 
σεων του συγκεκριμένου μαθήματος. Κάθε υποψήφιος 
που εγκαταλείπει την αίθουσα για οποιοδήποτε λόγο πα- 

ραδίδειτο γραπτό του και δεν έχει δικαίωμα να επανελθεί 
για τη συνέχιση της εξέτασης. 

4. Χρωματιστά μελάνια εκτός του μπλέ και του μαύρου 
και οποιοδήποτε άλλο στοιχείο αναγνώρισης στο γραπτό 
δοκίμιο αποκλείουν το γραπτό από την εξέταση. 

5. Μετά το τέλος της εξέτασης κάθε μαθήματος, τα γρα¬ 
πτά με τις απαντήσεις καταμετρούνται από τους επόπτες 
των αιθουσών, σημειώνοντας σε ειδικό έντυπο τη συμφω¬ 
νία του αριθμού των γραπτών με τον αριθμό των εξετα- 
σθέντων και τον αριθμό των μη προσελθόντων για εξέτα¬ 
ση και παραδίδονται στους υπεύθυνους καθηγητές για τη 
βαθμολόγησή τους από τα ορισθέντα από την Ειδική Επι¬ 
τροπή Εξετάσεων μέλη Δ.Ε.Π. - βαθμολογητές, με βάση 
τις ορθές απαντήσεις που αποστέλλονται με τηλεομοιο¬ 
τυπία απάτην Επιτροπή εξετάσεων του Δ.Ο.Α.Τ.Α.Π. Με¬ 
τά την περάτωση της βαθμολογίας ο κατάλογος των επι- 
τυχόντων αποστέλλεται σε τρία αντίτυπα, ένα στο 
Δ.Ο.Α.Τ.Α.Π. για την ανακοίνωσή τους, ένα στο ΥΠ.Ε.Π.Θ. 
και ένα στον οικείο Πρόεδρο του Τμήματος που εδρεύει 
το εξεταστικό κέντρο.Ο πίνακας των αποτυχόντων γνω¬ 
στοποιείται ηλεκτρονικά και κοινοποιείται στο ΥΠ.Ε.Π.Θ. 

Άρθρο 6 

Πειθαρχία διαγωνιζομένων 

Ο εξεταζόμενος που έχει μαζί του σημειώσεις σχετικά 
με το εξεταζόμενο μάθημα ή αντικείμενο άλλο από αυτά 
που επιτρέπονται ή αντιγράφει ή αποπειράται να αντι¬ 
γράψει ή χρησιμοποιεί κάθε είδους μέσο υποκλοπής ή 
αναγράφει πάνω στο γραπτό δοκίμιο απρεπείς εκφρά¬ 
σεις ή συνεργεί στην τέλεση τέτοιων πράξεων αποκλείε¬ 
ται εντελώς από τις εξετάσεις του συγκεκριμένου μαθή¬ 
ματος ή για ορισμένες εξεταστικές περιόδους ανάλογα 
με τη σοβαρότητα του παραπτώματος, ύστερα από αιτιο¬ 
λογημένη απόφαση του Διοικητικού Συμβουλίου του 
Δ.Ο.Α.Τ.Α.Π, που λαμβάνεται μετά από προηγούμενη 
απολογία του εξεταζόμενου. Σε κάθε περίπτωση δεν επι¬ 
τρέπεται οι διαγωνιζόμενοι να φέρουν μαζί τους κινητά 
τηλέφωνα ή οποιασδήποτε μορφής ηλεκτρονική συ¬ 
σκευή. Ο εξεταζόμενος που δολιεύεται με οποιοδήποτε 
τρόπο τις εξετάσεις ή εμποδίζει με ανυπακοή ή αταξία την 
ομαλή διεξαγωγή τους αποκλείεται από την παραπέρα 
εξέταση στο συγκεκριμένο μάθημα. 

Άρθρο 7 

Βαθμολόγηση γραπτών δοκιμίων υποψηφίων 

1. Κάθε γραπτό αξιολογείται από δύο (2) βαθμολογητές 
που έχουν οριστεί από την Ειδική Επιτροπή ή με ηλεκτρο¬ 


νικά μέσα. Η αξιολόγηση των γραπτών απαντήσεων των 
υποψηφίων γίνεται με βάση τη μέθοδο των ερωτήσεων 
πολλαπλών επιλογών. Οι ερωτήσεις είναι εκατό (100) και 
ο χρόνος συμπλήρωσης υπολογίζεται σε ένα (1) λεπτό και 
τριάντα (30) δευτερόλεπτα ανά ερώτηση. Κάθε ορθή 
απάντηση λαμβάνει μία (1) μονάδα και ως ελάχιστη βάση 
επιτυχίας ορίζονται οι πενήντα (50) μονάδες με άριστα τις 
εκατό (100). Ο αριθμός των προσφερομένων επιλογών 
ανά ερώτηση είναι πέντε και καθορίζεται από την Ειδική 
Επιτροπή των εξετάσεων κάθε εξεταζομένου μαθήματος 
των Τμημάτων Ιατρικής ή Οδοντιατρικής. Από τις πέντε 
(5) προσφερόμενες επιλογές η ορθή απάντηση είναι μό¬ 
νο μία. Κάθε λανθασμένη απάντηση αφαιρεί το ένα τέ¬ 
ταρτο (%) της μονάδας από την αντίστοιχη ερώτηση. 
Ερωτήσεις αναπάντητες δεν συνυπολογίζονται στηντελι- 
κή βαθμολογία 

2. Οι βαθμολογητές των γραπτών δοκιμίων θα πρέπει να 
είναι τουλάχιστον το 80% των μελών Δ.Ε.Π. κατά τομέα 
και τα ονομαστικά τους στοιχεία δε δημοσιεύονται σε κα¬ 
μία περίπτωση. 

3. Μετά την ανακοίνωση των αποτελεσμάτων οι εξετα- 
σθέντες έχουν το δικαίωμα να ζητήσουν την επίδειξη του 
γραπτού τους από τα αρμόδια όργανα του Οργανισμού 
και την επαναβαθμολόγησή του, εάν προκύψει σφάλμα ή 
παράλειψη στην αρχική βαθμολόγηση. 

Άρθρο 8 

Πληρωμή Παράβολου 

Για να καλυφθούν τα διάφορα έξοδα διεξαγωγής των 
εξετάσεων ο κάθε εξεταζόμενος καταβάλλει παράβολο 
σε ειδικό λογαριασμό, που κοινοποιείται συγχρόνως με 
την κατάσταση κατανομής. Το ύψος του παράβολου θα 
οριστεί με κοινή υπουργική απόφαση, σύμφωνα με τις 
διατάξεις του άρθρου 18, εδ. (γ)τουν. 3328/05. Ειδικά για 
τις εξετάσεις έτους 2005 το ύψος του παραμένει το ίδιο. 

Ιδιαίτερες λεπτομέρειες που θα προκύψουν από την πα¬ 
ρούσα απόφαση ρυθμίζονται με απόφαση του Διοικητι¬ 
κού Συμβουλίου του Δ.Ο.Α.Τ.Α.Π., ύστερα από γνώμη της 
Ειδικής Επιτροπής. 

Η υπ’ αριθμ. Φ6/37695/Β3/26.4.2004 υπουργική απόφα¬ 
ση δεν ισχύει από τη δημοσίευση της παρούσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιουνίου 2005 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΐρ: νννννν.θΙ.ςι- 


ΡΑΧ 210 52 21 004 

Θ-ΓΠ3Μ: \Λ/θ5ΓΠ35ΐθΓ @ θί·9Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210)413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ -Πεδιάδας 2 

ΛΕΣΒΟΣ - Πλ.Κωνσταντινουπόλεως 1 


(2410)597449 
(26610) 89 122 
(26610) 89 105 
(2810) 300 781 
(22510) 46 654 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 βυτο, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 

Σε μορφή Οϋ: 


Τεύχος 

Περίοδος 

εθπο 

Τεύχος 

Περίοδος 

ΕΘΠΟ 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαι'ο 

60 




• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-Γοπι και μέχρι 100 σελίδες σε 5 θυτο προσαυξανόμενη κατά 

1 θυΐΌ ανά 50 σελίδες. 






• Η τιμή πώλησης σε μορφή οά-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θογο ανά έτος. 


ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: 

τηλεφωνικά : 210-4071010, ίοχ: 210 - 4071010 ϊηΙθΠΊθΙ 

ΗΜρ://νννννν.θ1.9ΐ·. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΐβιτΊβΙ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


> Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 ΘυΐΌ, ποσό το οποίο αφορά 
ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή 
προσαυξάνεται πέραν του ποσού της ετήσιας συνδρομής έτους 2005, κατά 25 ευτο ανά έτος παλαιότητας και ανά τεύχος, για δε το 
τεύχος Α.Ε. & Ε.Π.Ε., κατά 30 θυιτι. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίβιτίθί, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

ί Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






























